JUMAL KÕNELEB
Tere ja rõõm kohtuda taas!
Tänases "Jumal kõneleb" saates räägime Jumalast, kes räägib.
Ta räägib oma Sõna kaudu ja tahab rääkida meie kõikidega.
Oleme Joyga saanud ilmutuse Jumala armastuse kohta,
Jumala headuse ja ustavuse kohta ning tahame sellest ka teiega jagada.
See on andnud meile nii palju. Issand ise on see andja.
Täna räägime sellest, et Jumal on armastus.
Jätkame sellega, millest oleme rääkinud mitmes saates,
sest Issand on pannud meile südamele,
et aasta 2020 on armastus-ärkamise aasta.
Nii tahame seda julgelt kuulutada.
Sest kui see maailm üldse midagi vajab,
siis see on Jumala armastus.
Kui me räägime armastusest, siis me ei räägi maailma armastusest.
Maailmas seostatakse armastust enamasti seksi ja seksuaalsusega.
Me ei räägi praegu sellest.
Me räägime Jumala armastusest.
Piiblis on selle kohta eraldi väljend.
See algkeelne väljend on agape.
Soome, rootsi ja inglise keeles on armastuse kohta ainult üks sõna.
Kasutataksegi ainult seda sõna - armastus.
Aga kreeka keeles on mitmeid sõnu armastuse erinevate vormide jaoks.
Neid on päris tore vaadata ja uurida.
Näiteks kreeka keeles on armastus nii storge, filia, eros kui agape.
Storge-armastus tähendab kiindumust.
Eriti vanemate ja laste vahelist kiindumust.
See on ema või isa armastus lapse vastu
või lapse armastus oma vanemate vastu.
Filia tähendab aga sõprade vahel valitsevat armastust.
- See on vennaarmastus.
Või sõprus, mis tekib ühiste hobidega tegeledes
või ühise mõtteviisiga seonduv kiindumus.
Eros on armumine või erootiline armastus.
See on enesekesksem armastus,
mis tugineb oma vajaduste täitmatusele.
Mul on mingi vajadus või himu, mida ma tahan rahuldada.
Ma otsin sellele lahendust ja seda tähendabki sõna eros.
Ja siis on veel ilmeline sõna agape, mis tähendab Jumala armastust.
See tähendab puhast, nõudmisteta ja tingimusteta tõelist armastust.
See ei ole enesekeskne iseenese rahuldamine.
See on siiras ja tingimusteta armastus.
Agape on jumalik armastus, mille allikaks on Jumal ise.
Jumal, kes on armastus.
See on armastus, mida inimene ei saa kuidagi välja teenida.
See on väljateenimatu, kingitusena saadud armastus.
"Agape viitab tingimusteta armastusele,
mis on suunatud inimese põhiolemusele."
Nii on 2004 a. öelnud Simo Skinnari - kasvatusteaduste proffessor,
kes on uurinud ja kaardistanud terminit "pedagoogiline armastus".
Ta on kirjutanud pedagoogilisest armastusest,
mida oleme Agape Keskuseski uurinud.
See on alusmetoodika, mida me kasutame oma õppetöös.
Armastus, millest me räägime ja mida me täna uurime,
on agape armastus ehk Jumala armastus.
See on armastus, mille leidsime, kui Jeesus tuli meie ellu.
See, mida Jeesus tegi ristil, kui Ta ohverdas end meie eest,
on märk sellest, milline on Jumala armastus,
kui Ta ohverdas oma Poja meie eest.
Jumal ohverdas oma ainusündinud Poja.
Jeesus andis oma elu
ja Püha Vaim on andnud ennast selle läbi, et Ta tuli meie sisse elama.
Nii näitab Jumal mitmel erimoel,
et Tema armastus on hoopis midagi muud.
Kui inimene loodi, tehti ta armastusest sõltuvaks.
Nii nagu kala on sõltuv veest ja lind õhust, et ta saaks lennata,
nii on iga inimlaps sõltuv armastusest.
Psühholoogia ja arstiteadus kinnitavad seda,
et väike laps vajab kõige enam armastust.
Muidugi ka toitu, soojust ja hoolt,
aga ennekõike vajab inimene armastust.
Ta vajab ligiolu,
et väike laps saaks kiinduda turvaliselt täiskasvanusse.
See tähendab ka seda, et ükskõik kui vanad me oleme,
meid kõiki on loodud sõltuvateks armastusest.
Mitte eros või filia-armastusest sõltuvaks,
kuigi armastus sõprade ja abikaasade vahel
on ka oluline ja imeline.
Mis aga me südant tõeliselt täidab,
täites selle nii tähendusrikkuse kui tõeliselt sügava rahuga,
on vaid Jumala tingimusteta armastus.
Sellepärast me seda vajamegi, et meid on nii loodud.
See võib kõlada kummaliselt,
eriti kui oled kasvanud teatud keskonnas
ja harjunud, et saad ise hakkama
ja ei vaja kedagi teist ega mingit armastust.
See näitab vaid seda, et oled olnud sunnitud ilma selleta toime tulema.
Aga kui kõik kõvad kestad maha võtta, vajame me kõik ikkagi armastust.
Ainult see teeb meid tugevaks.
Kui Jeesus seda ütleb
ja palub meil isegi me vaenlasi armastada.
- Jah, isegi neid tuleb armastada.
Ta ütleb, et kui armastame vaid neid, kes meid armastavad,
siis sellest ei piisa.
Ta palub meil armastada ka vaenlasi.
Ja see on miski, mida suudab vaid agape-armastus.
Jumalalt tulev armastus, mis on valatud Temast meisse,
see on ainus osa meist,
mis suudab siiralt armastada ka vaenlast.
Ilma agape-armastuseta on see võimatu.
On oluline meeles pidada,
et kõik teised armastusevormid saavad kõik alguse minust enesest.
Need on sõltuvad minu tunnetest.
Agape-armastus aga annab iseenese minu eest
ja annab mulle ka jõu anda iseennast.
See on Jumalalt tulev armastus.
On imeline, et võin võtta vastu seda armastust Temalt.
Ma ei peagi seda iseenesest välja pigistama,
vaid ma võin õppida armastuse vastuvõtmist
ja saada ise terveks selle läbi.
- Ja harjuda sellega.
Piibel ütleb otse 1. Korintlastele 13,
et ilma armastuseta on kõik muu asjatu ja tühine.
1. Korintlastele 13:3 ütleb nii:
"Ja kui ma kõik oma vara ära jagaksin ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Need sõnad on väga paljastavad.
Kui kõik mu teod ja kogu jõust Jumala teenimine,
kui kogu vara müümine ja vaestele jagamine
ning evangeeliumi nimel elu ohverdamine
ei lähtu armastusest,
siis see on tühine.
Ta ütleb, et see ei tähendaks midagi.
Ta ei ütle, et seda oleks vähe, aga Ta ütleb, et see oleks tühine.
See on oluline teema, mida uurida, kui oleme kaasas teenimistöös.
Kui oleme vaimulikud töötegijad.
Kui oleme leidnud Jeesuse, süttib meis soov teenida.
See on soov anda omalt poolt midagi tagasi.
Kui mõistame seda tohutut kingitust, mille Ta on meile andnud,
siis meis süttib põletav soov osutada mingil kombel seda sama.
Jumala armastus tuleb meisse ja toob kaasa soovi teenida.
Eriti aga, kui oled pikka aega teinud teenimistööd,
on oluline uurida ja lugeda seda:
"Ja kui ma kõik oma vara ära jagaksin ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Mida see tähendab?
Sellega tahetakse öelda, et armastus on olulisem.
See ei tähenda seda,
et me ei peaks andma oma elu Jumala kätte
ega seda, et me ei teeniks.
Küsimus on pigem selles, miks me sedasi teeme.
Mis on meie motiiv?
Paljud meist teevad asju selleks, et kogeda armastust.
Isegi paljud kristlased ponnistavad selle nimel.
Nad teevad asju selleks, et tunda rahulolu saavutustest;
sellest, et mind väärtustatakse ja ma sain kellegi silmis punkte juurde.
Kui olen tubli ja tragi... - Siis saan punkti kirja.
Kui sul on ehk väikesest peale olnud nii,
et koged aktsepteerimist või armastust
sõltuvalt sellest, mida teed ja ainult siis, kui midagi teed,
siis see võib olla väga tugev osa sinu elust.
Sa muudkui ponnistad ja teed midagi.
Paraku aga on nii, et see on põhjatu kaev.
Sel ei tule kunagi lõppu,
sest alati on võimalus teha ja ponnistada rohkem.
Alati võib ennast rohkem ohverdada. - Ohverdada pisut rohkem.
Pingutada veidi rohkem.
Lugeda rohkem Piiblit ja palvetada veidi kauem.
Paastuda veelgi korralikumalt.
See on lõputu lugu
ja toob kaasa selle, et me põleme läbi.
See tingib selle, et elu maitseb nagu saepuru.
Rääkisin paar nädalat tagasi ühe koguduseliikmega,
kes oli täiesti läbi põlenud, kuigi oli võrratu lastetöötegija.
Aga see keskkond, kus ta töötas, oli nii sooritusekeskne.
Alati tuli teha kõike kasvõi veri ninast väljas.
Kasvõi rahusteid süües, kui vaja, aga igal juhul tuli minna ja tegutseda.
Siis ei ole selles enam armastust.
Meile Agape Keskuses andis Issand selle sõna:
"Armastage üksteist, nagu mina olen armastanud teid!"
See tähendab, et pidime hakkama mõtlema,
kuidas armastus välja näeb.
Kuidas see näeb välja töös lastega?
Kus see on ja kuidas see välja näeb?
Kuidas see näeb välja töötegemise kontekstis?
Sellel võib täitsa ise mõelda. "Kus sa oled, armastus?
Mis maitsega sa oled? kus sa asud?"
Esimene asi, mis meelde tuleb, on see,
et armastus on miski, mis tekitab hea tunde.
See teeb mulle head.
Armastus teeb alati head ka mulle endale.
Armastus ei ole tõeline,
kui vaid ponnistan ja kannan hoolt teiste eest,
aga ise olen täiesti läbipõlenud.
See ei ole tõeline armastus ja selles pole armastust.
Armastus eeldab seda, et ka minul läheb hästi.
See on vastastikune heaolu.
Armastus arvestab alati ka minuga.
Ja just selles osas ongi Jumala agape-armastus tingimusteta.
See ei ole tingimusi esitav ega sõltu sellest, mida me saavutame.
See on tingimusteta ja alati samasugune.
Sõltumata sellest, kas me teeme või saavutame üldse midagi.
Eriti aga veel siis,
kui kasvatame lapsi või teeme tööd lastega,
siis see on nii meeletult oluline teema, mis esile kerkib.
Nagu äsja ütlesid - me oleme uurinud seda asja
ja see teema on veegi tugevamini mu südamel.
Laps peab ka pärast esimest kolme eluaastat
ja ka hiljem lasteaias ja koolis kogema,
et teda armastatakse tema enese pärast,
mitte selle põhjal, mida ta teeb.
- Mitte meie saavutuste eest.
Kui laps kogeb: "Ma olen armastatud lihtsalt sellepärast, et olen imeline;
mind võetakse sülle, sest ma meeldin teistele
ja ma meeldin teistele lihtsalt seetõttu, et meeldin.
See kõik tekitab lapses seesmist rahu.
Armastus sünnitab lapse sisemuses, psüühikas ja südames seesmist rahu.
"Ma olen imeline, ma olen piisav."
Sünnib sisemine tunnetus, et ma olen hea ja mind armastatakse
ja sellest sünnib sisemine rahu.
- Mis asi see sisemine rahu veel on?
Kui on rahu, siis võib elada sellest lähtuvat,
mitte nii, et püüad endas kogu aeg midagi täita
ja saada armastust selle eest, mida teed.
See on päris ainulaadne, sest on palju kultuure,
kus selline suhtumine on nagu võõrkeel.
On palju saavutus-keskseid kultuure.
Ameerika on näiteks selline,
Lõuna-Korea,
mitmed aasiariigid ja eriti Jaapan.
Kui kultuur on selline, siis see muudkui toidab seda,
et pidevalt peab midagi tegema ja saavutama,
et üldse kuhugile kõlbaksid.
2. Korintlastele 8:12 ütleb nii:
"Sest kui on olemas valmidust..."
Meil kristlastel on sageli väga palju valmidust.
Meil on lausa põletav soov teha asju õigesti.
"Sest kui on olemas valmidust,
siis on see meeldiv selles, mis kellelgi on..."
See käib ka jõuvarude kohta.
"...mitte selles, mida tal pole.
Sest ei tohi olla nii,
et mis teistele on kergenduseks, ahistaks teid,
vaid võrdsuse saamiseks
olgu teie jõukus praegu nende puudusele toeks."
Kas meil on küllus või oleme jätkuvalt puuduses
ja teeme kõike keel vesti peal.
"Olgu teie jõukus praegu nende puudusele toeks,
et ka nende jõukus kunagi saaks toeks teie puudusele..."
Vahel võib kellegi teise jõud olla abiks minu jõuetuses.
"...nii et tekiks võrdsus, nagu on kirjutatud:
Kellel oli palju, sellel ei olnud liiast,
ja kellel oli pisut, sellel ei olnud vähe.”
On nii oluline, et võin tõmmata piirid
ja võtta ka ise vastu seda armastust, mille eest Jeesus on surnud.
Enesele esmalt.
Evangeelium saab puudutada mind ja täita mu südame,
et ma võin olla ülevoolav.
Ma võin olla viljapuuaed, mis kannab imelisi vilju.
Ma võin tankida Isalt armastust
ja sel kombel kasvavad ka viljad mu elus.
Nii et, isegi kui mul on vaid pisut jõuvarusid teiste jaoks,
aga kui need on siirad ja armastuses, siis sellel on ka tähendus.
See ei pea olema nii, et kõik on kui suur katsumus
ja peab tegutsema oma jõuvarude piiril,
muudkui ponnistades ja end takka piitsutades,
kuniks olen omadega täiega õhtal.
See ei ole mingi armastus ja see ei kõlba ka Issandale.
Nii et nüüd on aeg tagasi tõmmata.
See võib tunduda nii isekalt,
et armastus mulle esmalt ja muudkui mina ja mina.
See ju ei kõla üldse evangeeliumi sõnumi moodi.
Aga just seda see ongi. Just see ongi evangeelium.
Küsimus ei ole minus või sinus, vaid selles, et Tema on allikas.
Tema võib olla sinu ja minu allikas, et võiksin elada Tema kaudu
ja Tema armastuse kaudu.
Võin olla piisavalt Tema ligiolus, et Ta ligiolu täidaks mind.
Ma võin elada Temast lähtudes
ja siis saab Ta minu kaudu olla allikaks ka teistele inimestele.
See ei ole enesekeskne,
sest Tema on armastus, mitte meie.
Enesekeskne või uhke oleks see, kui peaksime ennast allikaks
ja arvaks, et me ise tuleme selle kõigega toime.
Sedasi aga põleme läbi.
Kui tunned, et jutt käib sinust
ja sa oled ka selline, kes muudkui ponnistab
ja otsib kogu aeg kellegi heakskiitu ja kedagi, kellele kõlbaksid,
siis tunnista seda esmalt enesele.
Kui su sisemine identiteet sõltub sellest,
et sa oled armastatud vaid siis, kui midagi saavutad,
siis sul on aeg kuulda,
et sind armastatakse sinu enese pärast.
Jumal armastab sind, sest Ta on sind loonud.
Ta lõi sind aga sellepärast, et Ta armastab sind.
Ja kuna Ta sind lõi, siis Ta armastab sind tingimusteta.
Me võime elada sellest lähtudes ja teenida Teda hingamises ja rahus.
See kõik aga kannab palju rohkem vilja.
Nii sinu elus, kui ka teiste eludes.
See on tõeline, mahlane, healõhnaline, magus,
Jumala kasvatatud,
õige rõõmus evangeelium ja terve elu.
Täis tõelist ja ehedat rõõmu ning rahu,
mitte niisama näo tegemist.
Koori see ära ja lase hea maitsta.
Soovin sulle armastust! Aamen.
Palvetame koos sinuga
Aitäh, taevane Isa, et Sina oled armastus.
Sa lõid meid kõiki armastusest sõltuvateks.
Olgu me siis suured või väikesed, noored või vanad,
tüdrukud või poisid -
igaüks meist on loodud armastusest sõltuvaks.
Aitäh, Isa, et sa puudutad meid kõiki
ja täidad meid oma ligiolu ja armastusega.
Tulgu Sinu armastus!
Aitäh, Püha Vaim, et Sa puudutad meid,
sest armastus on meisse välja valatud Sinu kaudu.
Tule Püha Vaim ja täida meid kõiki.
Täida meid kõiki oma armastusega.
Me võime seda uskuda, võime seda kogeda
ja püsida selles.
Kooli direktor ja psühholoog Jan Cedercreuz
on andnud meile loa võtta vastu Jumala armastust.
- Jumal annab selleks loa. Ta isegi käsib meil seda teha.
See aitab ju meid, et keegi autoriteet annab loa.
- Lõpeta ära, Joy!
Jeesuse nimel, võtkem vastu!
Ta lausa käsib meil seda teha.
Ta ütleb, et psüühiliselt on tervislikum olla vastuvõtja.
Nii et me võtame selle nüüd vastu.
Me avame vastuvõtu.
Me vahetame nüüd oma tragi olemise armastuse ja rahu vastu.
Aitäh Issand, et võime lõõgastuda
ja olla ning puhata Sinu paistuses.
Võime tankida end just praegu.
Võime võtta vastu.
Võime lasta kõigel minna
ja loota Sinu peale,
lubades Sul olla suur.
Me võime lõõgastuda.
Lõõgastuda armastuses.
Võime astuda armastuse jõkke.
Võime harjuda armastuse vooluga,
täituda nende sõnadega
ja võtta armastust vastu just praegu.
Võid lausa öelda häälega: "Ma olen armastatud."
Ma olen armastatud.
Kuigi see võib tunduda veider, tasub seda ikkagi öelda.
Ma olen armastatud. Ma olen Jumala armas laps.
Ma olen tähtis, ma olen aktsepteeritud.
Ma kõlban, ma olen hea tüdruk.
Ma olen hea poiss. Aamen.
- Kõik on hästi.
- Jumala peopesal on turvaline.
Aitäh, Issand, et Sa täidad ka kõik meie vajadused.
Nagu Sa oled lubanud ja nagu hea Isa teeb.
Igas valdkonnas, aga eriti seal, kus on puudujääke.
Issand, Sina tead seda kõike.
Sa lood just neid imesid ja kõike seda võrratut,
mida on vaja eluks ja jumalakartuseks.
Aamen.
Kui soovid meie töö kohta rohkem teada saada,
külasta ekraanil nähtavat kodulehekülge.
Pea meeles, et Jumal on armastus.
Aamen.
Me kõik ei saa olla misjonärid,
aga me kõik saame levitada evangeeliumi.
TV7 teeb seda
levitades rõõmusõnumit kogu maailma.
Löö sinagi kaasa!
Võid toetada TV7 tööd, helistades 900 1770 (kõne hind 10),
või kasutades pangarekvisiite, mida näed peatselt ekraanil.
Löö kaasa,
sest evangeeliumi rõõmusõnumit vajatakse rohkem kui eales varem!
Aamen.
Tõlge: Meeli ja Marko Martin
Annetustelefon 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153